- Ofte får ikke flypassasjerer det de har krav på
Det tyske selskapet Flightright har spesialisert seg på å hjelpe flypassasjerer som opplever at flyet blir forsinket eller kansellert. I fjor ble over 3 millioner flypassasjerer i Europa rammet av forsinkelser, ifølge Flightright. Men svært få benyttet seg av EU-lov 261, som sikrer passasjerer riktig kompensasjon fra flyselskapet ved lengre forsinkelser eller kanselleringer. - Ofte får passasjerene noe kompensasjon i form av litt penger og en matpakke. Det er langt fra det de har krav på, men svært få passasjer vet hva de kan kreve i slike situasjoner, sier Lars M. Falkenström. Han leder Flightright sin avdeling i Norge. Den startet opp med egen nettside 7. mars i år.EU-Lov 261 har vært aktiv siden 2004, hvor det da ble fastsatt at passasjerer har krav på erstatning om flyet er innstilt eller om man har blitt nektet ombordstigning. I 2009 ble loven utvidet til å også inkludere lengre forsinkelser.- Det er en god lov, men nesten ingen bruker den, hevder Falkenström Hans selskap vil derfor gjøre jobben med å klage til flyselskapene på vegne av de reisende. Som betaling vil de ta 25 prosent (pluss mva) av erstatningsbeløpet du mottar. Dersom flyselskapet vinner saken, og du ikke mottar noe, vil Flightright heller ikke ta seg betalt. FORBRUKERRÅDET: Dette har du krav på om flyet er forsinket eller innstilt.Initiativet blir tatt godt imot av norske forbrukermyndigheter.Hun bekrefter at det i dag er få passasjerer som benytter seg av sine rettigheter ved forsinkelser eller kanselleringer. Rygg er også enig med Falkenström i at dette bunner i at de færreste er klar over hva slags rettigheter de har. Det mener hun flyselskapene må ta skylden for. - At en slik side blir opprettet viser at flyselskapene ikke er gode nok til å gi informasjons om passasjerenes rettigheter. En slik nettside kan dermed være til god hjelp for passasjerene, sier hun. Passasjerer kan også henvende seg til transportklagenemda, en tjeneste som er gratis men hvor behandlingstiden kan være noe lenger. - Det er opp til dem som opplever problemer på reisen om de vil stille krav til selskapet selv, eller bruke en slik tjeneste, påpeker Haabeth Rygg. - Bevisstgjør flyselskapene Informasjonssjef i SAS, Knut Morten Johansen, stiller seg positiv til at et selskap som sikrer passasjerenes rettigheter nå har kommet til Norge. Han tror at den beinharde konkurransen om å tilby billigst mulig flybilletter kan føre til at passasjerenes rettigheter ikke alltid blir prioriterte som følge av økonomiske årsaker.Johansen håper Flightright kan være med på å tvinge flyselskaper til en større bevisstgjøring rundt passasjerenes rettigheter. Selv mener han SAS gir god informasjon til sine passasjerer. Han nevner at de har brosjyrer om passasjerenes rettigheter ved skranker og på nett, i tillegg til at det gis muntlig informasjon på stedet. Selskapet har også en mobil-app hvor informasjon om passasjerenes rettigheter er tilgjengelig. - Ulikt informasjonsbehov Også Norwegian hevder de har fokus på å gi god informasjon. - Om det er behov for et uavhengig organ som hjelper passasjerene utover den jobben som Forbrukerrådet allerede gjør i dag kan ikke jeg svare på, sier Lasse Sandaker-Nielsen, informasjonssjef i Norwegian. Informasjon om passasjerenes rettigheter ved forsinkelser og kanselleringer finnes på Norwegian nettsider. I tillegg opplyser Norwegian at de ansatte på flyplassen informerer om passasjerenes rettigheter. - Men det er jo slik at mennesker er forskjellige, og at noen har behov for mer informasjon enn andre, sier Sandaker-Nielsen.
Mange er ikke klar over sine rettigheter når flyet er forsinket eller kansellert, og går derfor glipp av kompensasjon fra flyselskapet. Dette vil et nytt selskap gjøre noe med.